Ana Brnabić
D'Ana Brnabić (Ана Брнабић), gebuer den 28. September 1975 zu Belgrad, ass eng serbesch Politikerin.

Si ass zanter dem 29. Juni 2017 nei Premierministesch vu Serbien.

D'Ana Brnabić huet hire Studium op der University of Hull mat engem MBA ofgeschloss. Dono huet se fir verschidden international Organisatioune geschafft, dorënner d'United States Agency for International Development (USAID), Entwécklungsagencen an a staatleche serbeschen Entreprisen.

Am August 2016 gouf si Ministesch vun der Fonction publique a vun der kommunaler Selbstverwaltung. Ausserdeem ass si Presidentin vum Comité fir innovatiivt Entrepreneuriat an Informatiounstechnologie, vun deem fir national Minoritéiten a stellvertriedend Presidentin vum Comité fir d'Verwaltungsreform.

Um Spaweck 

 CV vun der Ana Brnabic um Website vum Minstère fir d'Fonction Publique a kommunal Autonomie.

Politiker (Serbien)
Gebuer 1975